JUMAL KÕNELEB
Tere jälle!
Väga tore on jälle kohtuda.
Tahame Joyga kohe alguses tänada saadud tagasiside eest.
Oleme mõlemad liigutatud, et saame nii palju häid sõnumeid.
Just lugesin kirja, kus öeldi, et me saade on nädala tipphetk.
See julgustab.
Kirjutatud on palju ka palvevastustest.
Üks naine kirjutas, et palus eestpalvet oma poja pärast,
kes oli kaua töötu ja oli selle pärast üsna masendunud.
Palvetasime ja sain hiljem kirja,
et poeg sai tööd, pealegi hea palgaga.
Tänu Jumalale.
Kas pole vägev? - Vägev. Imeline.
Issand on hea. - Aamen.
Temast võib alati rääkida,
sest Tema on niivõrd hea, et sellest saab rääkida terve igavik.
Oleme viimastes saadetes rääkinud identiteedist -
kuidas Jumal meid näeb ning kes oleme Jumala silmis.
Kes me oleme Kristuses ja mis on meie uus identiteet?
Piibel kuulutab nii 2. Korintlastele 5:17:
"kui keegi on Kristuses.."
Mitte, kui keegi on piisavalt hea
või usub millessegi või pingutab piisavalt kõvasti.
Ei, vaid kui keegi on Kristuses, usub Temasse
ja on võtnud Ta oma ellu vastu, siis Ta on uus loodu.
Kui keegi on Jeesuses, siis on Ta midagi hoopis uut.
Midagi uut juhtub meis.
"vana on möödunud, vaata, uus on tekkinud!"
See tähendab, et vana on kadunud, eemaldatud
ning midagi uut on tulnud selle asemele.
Seda on Jumal teinud.
Kas pole vägev. - Imeline!
Täna tahame näidata konkreetselt, mida see tähendab.
Mida tähendab praktikas see, et oleme juba õiged ja uus loodu?
Mida see praktikas tähendab, millest oleme juba varem rääkinud?
Mis on see vana, mis peaks olema tegelikult kadunud?
Mis see on?
Mul on täna midagi kaasas.
See on päris raske asi.
See on patukott.
Patu kott, kohutav patukott.
Minu patukott.
Seda kannan endaga kaasas.
Asjad, mida ma ei taha kellelegi näidata ega millest rääkida.
Siin on minu nõrkused.
Siin on asjad, millega võitlen ning millest üritan vabaneda,
aga need tunduvad ikka minu küljes rippuvat.
Need asjad vaevavad mind päevast päeva,
nädalast nädalasse ja ühest kuust teise.
Mu eri vead ja halvad küljed.
Kõik need asjad räägivad ja meenutavad mulle kogu aeg,
et sellest ei tule midagi ja ma ei saa ikkagi hakkama.
Kes sa üldse arvad end olevat?
Vaata ise, jälle panid puusse.
Ikka astud samasse ämbrisse.
Ikka teed neid ja samu vigu.
Miks sa oled selline argpüks ning hoiad omaette?
Miks sa ei jaksa rohkem?
Miks ma ei saa sellest lahti?
Miks tassin seda ikka ja jälle?
Vahel ma saan sellest veidikeseks ajaks lahti
aga millegipärast võtan selle ikkagi tagasi.
Mida hakkan nendega peale?
Kirjas roomlastele 7:18 ütleb Paulus sedasi:
"Ma tean ju, et minus - see tähendab minu loomuses ei ole head."
Igaüks meist teab seda.
Ma tean, milline ma olen.
"Tahet mul on, aga head teha ma ei suuda.
Sest head, mida ma tahan, ma ei tee,
vaid paha, mida ma ei taha, ma teen. "
Isegi kui tahaksin väga ja tahan elada uue loomusena.
"Kui ma aga teen seda, mida ma ei taha,
siis ei tee seda enam mina vaid patt, mis elab minus.
Niisiis, tahtes teha head,
leian seaduse, et mul on kalduvus teha kurja."
Vahel on täpselt selline tunne.
"Sisemise inimese poolest ma rõõmustan Jumala Seaduse üle.."
Igaüks meist nõustub rõõmuga, et Piibli nõuanded on head.
Need on parimad.
Muidugi tahan elada nende järgi.
Ma rõõmustan sisemise inimese poolest selle üle.
"..oma liikmetes näen aga teist seadust,
mis sõdib vastu minu mõistuse seadusele
ja aheldab mind patu seadusega, mis on mu liikmetes.
Oh mind õnnetut inimest!
Kes ostab mu lahti sellest surma ihust?"
Kas ma võin sellest vabaneda?
Mida hakkan sellega peale?
Mida ma teen nende asjadega, mis tõusevad üha uuesti esile?
Asjad, mis mind vaevavad,
mured, mis mu peas ikka ja jälle keerlevad.
Mis ma nendega teen?
Istud oma portsu otsas.
Ägad.
Tegelikult on see kott nähtamatu, sest keegi teine ei näe seda.
Sellegipoolest võime kanda turjal igasugust muret ja koormat.
See on väga paljude argipäev.
Elu keerleb muudkui süütunde, häbi, valu, mure ja vaevade ümber.
Mõtted keerlevad kogu aeg iseenese ümber.
Pidev süütunne, häbi, hirm, vaev ja mure.
Kui me pole usklikud, siis on see üpris loomulik.
Meil ei ole teisi, kes meid aitaksid.
Kui oleme usklikud, kas peaks meiegi elu olema selline,
et see keerleb ainult oma mõtete ja iseenese ümber.
Oma muremõtete, süü ja häbi sees.
Kas peame seda seni kandma, kuni saame Taevas sellest vabaks?
Kiri roomlastele 6:23 ütleb, et patu palk on surm.
Koormad, mida ma kannan, tõmbavad mind pidevalt alla.
Pattude palk on surm.
See tee viib aina allapoole ja tõmbab mind kogu aeg alla.
Piiblis kirjutatakse sellest, et vana on surnud.
Vana peaks olema surnud, mitte endiselt edasi elama.
Ma pole patune vilets inimene, kes näeb oma pattu, häbi, eksimusi,
muresid ja hirme ning elab selles pimeduses.
Midagi on nüüd küll valesti, sest midagi uut pidi ju tulema.
See patukott pole ju midagi uut.
Kas eksin?
Õnneks ei lõpeta Paulus juttu selle koha peal.
Ta küll tõepoolest ütleb kirjas roomlastele 7:24:
"Oh mind õnnetut inimest!
Kes ostab mu lahti sellest surma ihust?"
Kui kiri roomlastele lõppeks selle peatükiga
ja muid peatükke polekski, oleks ikka väga lootusetu lugu.
Kes meid siis päästaks?
Oh mind õnnetut inimest.
Ta aga jätkab ja see lugu ei lõpe sellega.
Ta jätkab salmis 25: "Aga tänu olgu Jumalale
meie Issanda Jeesuse Kristuse läbi!"
Jeesus tahab selle sinu patukotiga midagi teha.
Mängin hetkel Jeesust
ja ütlen sulle: "Tahan selle ära võtta.
Läksin ristile, et sa ei peaks seda enam kandma.
Surin selleks sinu eest,
ja võtsin enda kanda kõik su patud, kogu su häbi ja süü.
Võtsin selle kanda ja surin sinu eest."
Ma ei saa ju seda sulle anda, sest need on minu probleemid.
Need on minu asjad
ja see oleks ebaõiglane, kui ma annaksin need sulle.
Need on ju minu asjad, mida mina kogu aeg teen.
"Just selle jaoks ma tulingi.
Tulin sinu patte ära kandma - sinu vigu, süütunnet ja häbi.
Selleks, et võiksid olla vaba.
Surin, sest patu palk on surm.
Kandsin karistuse ja surin, aga tõusin surnuist üles.
Ma võin selle ära võtta.
Kas tahad selle mulle anda?"
Vabaneksin sellest meelsasti, kui Sa tõesti tahad seda võtta.
Kas kõik või üksiku?
Janina ei võta ma midagi, aga Jeesus võtab kõik ära.
Võin võtta selle kogu täiega. - Kas oled ikka päris kindel?
Kas võtadki niisama lihtsalt?
See ei või küll tõsi olla.
On ikka.
Mida ma hakkan nüüd peale? - Mis tunne on sul nüüd?
Kas saan anda need sulle nii lihtsalt?
Saan neist lihtsalt lahti. - Nii see on, need on kõik siin.
See on küll veider lugu.
Esimene Peetruse kiri 2:24:
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele.."
Tema ise kandis meie patud ära.
Jesaja 53:5: "Ent teda haavati
meie üleastumiste pärast, löödi meie süütegude tõttu.
Karistus oli tema peal, et meil oleks rahu..
Me kõik eksisime nagu lambad, igaüks meist pöördus oma teed,
aga Issand laskis meie kõigi süüteod tulla tema peale."
Jeesus võttis kõik selle.
Nii minu kui Joy kui sinu süüd.
Kogu süütunde, kogu häbi, kõik patud, vead ja pimeduse.
Ka kõik mured.
Ta ju ütleb, et heidaksime mured.
Temale, sest Tema peab hoolt meie eest.
Jeesus võttis need kõik korraga
ristile 2000 aastat tagasi, et sina ei peaks neid enam kandma.
Me näitasime seda sulle nii konkreetselt.
Sellist kotti oleks jube tassida igal päeval enesega kaasas.
See haiseb ja räägib, sosistab sealt seest:
"Vaata ometi, sa ei kõlba ju kuhugile."
Jälle sa tegid seda, vaata nüüd ikka ise ka!"
See räägib ja näägutab kogu aeg: "Sellest ei tule midagi välja."
Kas paned tähele,
kuidas see keerleb kogu aeg iseenese ümber, meie ümber?
Mina, mina, mina.
Just selle tõttu ütleb Paulus, et tänu olgu Jeesusele.
Kui pöörame pilgu sellelt kotilt
ja vaatame Tema peale, leiame oma identiteedi Temas.
Temas oleme kõlblikud, õiged, pühad ja vabad.
Vabad!
Vabaduseks on Kristus meid vabastanud.
Kristus ei vabastanud meid uue koti tassimiseks.
Vabaduseks on Kristus meid vabastanud.
Püsige selles ja ärge laske endid jälle panna orjaikkesse!
Ta ütleb mulle: "Joy, ära võta seda tagasi!"
Püsi vabana!
Tuleta endale meelde, et Sa püsiksid vabana.
Hakkame liiga sageli jälle ennast kiruma
ja kanname jälle kaasas mineviku vigade koormat.
Jeesus ütleb Luuka evangeeliumis 4:18:
"Issanda Vaim on minu peal, seepärast on ta mind salvinud.
Ta on mind läkitanud
kuulutama vaestele rõõmusõnumit, kuulutama vangidele vabakslaskmist
ja pimedatele nägemist, laskma vabadusse rõhutuid.."
Vabadusse. - Vabadusse!
Just see on vabadus, millest Piibel räägib.
Vabadus, mida meile pakutakse.
Uue lepingu järgne elu, milles ei pea kandma seda koormat.
Kas võin ka selle ära panna?
Imeline on mõista, et ma ei pea enam ennast vaatama.
Ma ei pea olema vilets patune ega häbenema enam iseennast.
Olen pärinud Kristuses õiguse ning olen Temas pühitsetud,
Temas olen täielikult Jumalale kõlbav.
See on liiga hea, et olla tõsi.
Ma võin selle täielikult ära panna.
Milline vabadus!
Minagi võin olla uus loodu.
Puhtaks pestud Kristuse verega.
Täiesti vaba. - Võrratu.
Ma ei pea olema enam see vana.
Vana on surnud ja maha maetud.
Keegi võiks tuua labida ja saame sellest kotist lahti.
Uus on asemele tulnud.
See ei ole enam minu identiteet ja peegel, milles ma end näen.
Näen ennast Kristuses.
Jeesus on nüüd minu peegel.
Ma vaatan Sõna ja näen, mida Jeesus on minu eest teinud.
Seal ja selles on minu uus identiteet.
Piibel ütleb kirjas roomlastele 12:2:
"Ja ärge muganduge praeguse ajaga.."
Maailmas püüavad kõik olla teistest paremad.
Kogu maailm keerleb iseenese ümber.
Mina, mina ise ja mina.
Võrreldakse ja võisteldakse.
Võrreldakse ennast teistega.
Halvemal juhul veel halvustatakse teisi ka.
"vaid muutuge meele uuendamise teel.."
Muutuge meelt uuendades - võitlused peetakse ju peas.
"..et te katsuksite läbi, mis on Jumala tahtmine,
mis on hea ja meelepärane ja täiuslik."
Kristus on Jumala tahe.
Tema on hea, kasulik ja täiuslik.
Temas saan ka mina seda olla.
Kirjas koloslastele 2:13 on imeline kirjakoht:
"ning teid, kes olite surnud üleastumistes
ja oma ihu ümberlõikamatuses.."
See veab meid nii alla, otsekui surma ja pimeduse valda.
"teid on Jumal koos Kristusega elavaks teinud,
andestades meile kõik üleastumised, kustutades ära meie võlakirja
koos määrustega, mis olid meie vastu,
ning selle on ta kõrvaldanud, naelutades selle risti külge."
Kõik need asjad minu elus, kogu see pikk loetelu,
mis õigusega tunnistab mu vastu ja süüdistab mind: "Oled selline,
tegid seda ja seda sa üldse ei oska."
Need on asjad, mida vaenlane tuletab meelde ja kasutab mu vastu.
Ta tuletab mulle meelde mu vigu, halbu külgi ja nõrkusi.
Siin aga öeldakse,
et Kristuse kaudu on kogu see paber kustutatud
koos määrustega, mis olid meie vastu.
Just. - Täielikult kustutatud.
Seega võib ägamise lõpetada.
Sellist süüdistavat näägutamist võib olla väga raske taluda.
Peame mõistma, et meid on sellest vabastatud.
Muidugi võime langeda pattu ning vahel eksida.
Ma ei ole iseeneses tõesti täiuslik.
Kristuses olen ma õige
ja kui ma ka langen, siis ma tõusen jälle üles,
aga see ei tähenda seda, et langesin Temast ära.
Ma olen endiselt Temas õige.
Nii võin käia läbi elu väljakutsetest, mõtlemata nädalate kaupa,
kui valesti ma ikka tegin ja kui vilets vennike ma ikka olen.
Tahan kuulutada, et on aeg pääseda vabaks vaenlase valedest
ning süüdistavatest häältest, mis muudkui jätkavad ja jätkavad.
See on vana, minevik ja selle väe on Jeesus ristil murdnud.
Kiri heebrealastele 9:25:
"Ta ei läinud sinna selleks, et ohverdada ennast mitu korda,
nõnda nagu ülempreester igal aastal läheb võõra verega
kõige pühamasse paika, kuna muidu oleks ta pidanud
kannatama mitu korda maailma rajamisest peale.
Kuid nüüd on ta üheks korraks aegade lõpul ilmunud,
et ennast ohvriks tuues kõrvaldada pattu."
Edasi salmist 28: "nõnda ka Kristus,
üks kord juba ohverdatud, et ära kanda paljude patud.."
Kümnendast peatükist salm 14:
"Sest üheainsa ohvriga on ta teinud pühitsetavad jäädavalt täiuslikuks.."
Ja ma ei mäleta enam nende patte ega ülekohtutegusid.
Aga kus need on andeks antud,
seal ei ole vaja enam mingit ohvrit pattude eest."
Nii imeline!
Ma ei peagi püüdma oma pahategusid hüvitada
ega isegi kogu oma elu ohverdama.
Oled sa selles kindel? - Olen küll.
Kui Jeesus on mind vabastanud, kas võin olla täiesti vaba?
Täielikult. - Kas võin elust rõõmu tunda?
Kas ma võin elada? - Olla vaba.
Nüüd me palvetame, sest Püha Vaim tahab meid aidata.
Piibel ütleb, et võidmine murrab ikke.
Läheme nüüd Issanda palge ette ning Jeesuse nime läbi
murrame kõik süüdistused ja meid vaevavad ikked.
Tänu, Issand, et saame praegu üheskoos tulla Su palge ette.
Issand, me kiidame Sind
selle rõõmusõnumi eest, mida me oleme täna kuulnud.
Issand, Sa oled kandnud meie patud.
Oled kandnud meie koormad ja oled kandnud ka meie nõrkused.
Issand, aitäh, et praegusel hetkel võin kuulutada igale inimesele,
Jeesuse nimel täit vabadust kõigest minevikus juhtunust.
Kuulutan praegu Jeesuse nimel
kõikidele vaatajatele ja kuulajatele pattude andeksandmist
ja täielikku puhastust Jeesuse nimes.
Tänu, Issand, et kõik võivad visata selle pattudekoti Sinu peale.
Võime heita kõik mured, koormad ja kõik vaevad Jeesuse nimel.
Praegu katkestan kogu vaenlase mõjujõu
ja kõik vaenlase süüdistused Jeesuse nimel!
Tänu, Issand, rahu ja meelerahu eest, Jeesuse nimel.
Imeline meelerahu võib meid täita.
Jeesuse nimel, aamen.
Aamen.
On suur rõõm teenida teid ja Taevas TV7 kanalit.
Vinge, et meil Soomes on oma kristlik telekanal.
Kui tunned, et soovid seda tööd toetada,
võid teha seda kasvõi kohe, helistades numbrile 9001777
Kõne maksab Eestis 7 eurot.
Võid kasutada ka TV7 kontonumbreid, mida näed peatselt ekraanil.
Kui soovid meie töö kohta kristlikus koolis ja lasteaias,
võid külastada meie kodulehekülge www.kristillinenkoulu.org
Ole õnnistatud ja vaba, Jeesuse nimel!
Ole täpselt nii vaba
nagu Jeesus tahab ning on sind teinud.
Püsi vabana! Aamen.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin.